Trykkbølgen kan forårsake store problemer, fra støy og vibrasjoner til rørkollaps eller sammenbrudd i en beholder. Det er mulig å redusere virkningene av trykkslag ved hjelp av for eksempel trykktanker. Et alternativ kan være å montere svinghjul på eventuelle pumper i systemet, slik vannstrømmen stanser sakte hvis pumpene bråstopper. I vannkraftverk bygges det svingekammer i tilknytning til tilløpstunnelen for å dempe trykkstøt når turbinen må kobles fra.